In die afgelope jaar of wat het jy nogal baie vertaalwerk gedoen - onder andere die vier Harry Potter-boeke, twee Narnia-boeke en Artemis Fowl. Hoe kry jy dit reg om so vinnig te werk?
Jy is nie net 'n vertaler nie, maar ook 'n skrywer in eie reg. Hoekom dink jy vaar Afrikaanse fantasieverhale so relatief swak in vergelyking met hul oorsese eweknieë? Kan Afrikaanse skrywers nie goeie fantasieverhale skryf nie, of lê die fout by lesers?
Bedoel jy in die plaaslike mark of oorsee? Dis natuurlik taamlik moeilik vir 'n Afrikaanse skrywer om oorsee "in te kom" vir verskeie redes. En oorsese boeke word gewoonlik met groot fanfare plaaslik bemark.
Ek is nie juis jaloers nie. 'n Mens moet die beste maak van wie jy is en wat jy het en daarmee basta.
Beslis Hermien in Harry Potter. Sy's so lekker prakties en laat die seuns gedurig op hul neuse kyk - hier is iets Freudiaans vir jou. En Azaris in Narnia: Die Perd en sy seun. Dis 'n heerlike storie met 'n alte lekker bangmaaktoneel, waar Azaris en haar vriendin in die donker gangetjies in die vet ou Tisrok se kasteel rondsluip. En seker maar Artemis. Ek is nou nog kwaad oor ek die dag onderdeur die reënboog geloop het. En toe ek omdraai, toe's dit weg.